**Výcvikové zariadenia pre vodičov, s.r.o.**

vyhlasuje

**VÝZVU**

na podávanie návrhov na uzatvorenie zmluvy do obchodnej verejnej súťaže v zmysle § 281 až § 288 Zákona č. 513/1991 Z. Z. Obchodný zákonník

Predmet súťaže:

***Multifunkčná plocha, Paddock B – stojisko s kompletnou infraštruktúrou a výbavou spĺňajúce najvyššie štandardy a požiadavky pre organizáciu***

***medzinárodných motoristických podujatí***

**P O D M I E N K Y S Ú Ť A Ž E**

na podávanie návrhov na uzatvorenie zmluvy do obchodnej verejnej súťaže v zmysle § 281 až § 288 Zákona č. 513/1991 Z. Z. Obchodný zákonník na

Názov súťaže:

***Multifunkčná plocha, Paddock B – stojisko s kompletnou infraštruktúrou a výbavou spĺňajúce najvyššie štandardy a požiadavky pre organizáciu***

***medzinárodných motoristických podujatí***

Vypracoval:

**Ing. Barbora Pék**

PROCESS MANAGEMENT, s.r.o.

Meno, priezvisko, podpis osoby

Schválili:

**Ladislav Csóka**

konateľ

Výcvikové zariadenia pre vodičov, s.r.o.

Meno, priezvisko, podpis osoby

OBSAH

[I VŠEOBECNÉ INFORMÁCIE 4](#_Toc198126662)

[1 Identifikácia vyhlasovateľa 4](#_Toc198126663)

[2 Predmet súťaže 4](#_Toc198126664)

[3 Obchodné podmienky a podmienky plnenia 4](#_Toc198126665)

[4 Podmienky účasti pre navrhovateľov 4](#_Toc198126666)

[5 Obsah ponuky 7](#_Toc198126667)

[6 Miesto, lehota a spôsob predkladania ponuky, lehota viazanosti ponuky 8](#_Toc198126668)

[7 Otváranie a preskúmanie ponúk 8](#_Toc198126669)

[8 Kritéria na vyhodnotenie ponúk 8](#_Toc198126670)

[9 Výhradné práva vyhlasovateľa 9](#_Toc198126671)

[10 Uzavretie zmluvy 9](#_Toc198126672)

[11 Oznámenie o výsledku súťaže / Zrušenie súťaže 9](#_Toc198126673)

[12 Dôvernosť a ochrana osobných údajov 9](#_Toc198126674)

[II prílohy 10](#_Toc198126675)

[Príloha 1 Opis predmetu súťaže 10](#_Toc198126676)

[Príloha 2 Návrh Zmluvy o dielo 13](#_Toc198126677)

[Príloha 3 Čestné vyhlásenia 14](#_Toc198126678)

[Príloha 4 Návrh na plnenie kritérií 21](#_Toc198126679)

[Príloha 5 Výkaz výmer pre nacenenie 22](#_Toc198126680)

1. VŠEOBECNÉ INFORMÁCIE
   1. IDENTIFIKÁCIA VYHLASOVATEĽA

**Výcvikové zariadenia pre vodičov, s.r.o.**Vajanského nábrežie 5, Bratislava, 811 02

IČO: 53 640 241

Zápis v OR Mestského súdu Bratislava III, Odd.: Sro, vložka č. 152076/B

(ďalej len **„vyhlasovateľ“**)

**Kontaktná osoba:**

Ing. Barbora Pék

PROCESS MANAGEMENT, s.r.o.

Gaštanová 13, 811 04 Bratislava

Telefón: +421 907 167 261

Email: [bpek@p-m.sk](mailto:bpek@p-m.sk)

* 1. Predmet súťaže

##### Predmet súťaže:

Multifunkčná plocha, Paddock B – stojisko s kompletnou infraštruktúrou a výbavou spĺňajúce najvyššie štandardy a požiadavky pre organizáciu medzinárodných motoristických podujatí***.***

##### Opis predmetu súťaže:

* + 1. Predmetom tejto obchodnej verejnej súťaže (ďalej len „súťaž“) je výber najvhodnejšej spoločnosti/ najvhodnejšieho návrhu (ďalej aj ako „ponuka“), ktorá zabezpečí predmet súťaže definovaný v bode 2.1.
    2. Na postup tejto súťaže sa nevzťahuje zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“)
    3. Podrobné vymedzenie predmetu súťaže a rozsahu prác je v Prílohe č. 1 týchto podmienok súťaže.
    4. Predpokladaná hodnota zákazky: **4 159 762,72 Eur bez DPH**.
  1. Obchodné podmienky a podmienky plnenia
  2. Na predmet súťaže uvedený v bode 2 bude uzatvorená Zmluva o dielo podľa § 536 a násl. Obchodného zákonníka č. 513/1991 Zb. v platnom znení (ďalej len „Obchodný zákonník“).
  3. Miestom realizácie predmetu súťaže:

Katastrálne územie Orechová Potôň, pozemok s parcelným číslom:. 715/16 a 715/26.

* 1. Termíny realizácie predmetu súťaže:

1. Začiatok realizácie: najneskôr do tridsiatich (30) pracovných dní odo dňa odovzdania a prevzatia staveniska.
2. Ukončenie realizácie: najneskôr do osem (8) mesiacov odo dňa odovzdania a prevzatia staveniska.
   1. Vyhlasovateľ bude v súvislosti s realizáciou predmetu súťaže prijímateľom dotácie –Fond na podporu športu.
   2. Podmienky účasti pre navrhovateľov
   3. Navrhovateľ musí spĺňať všetky nasledovné podmienky týkajúce sa osobného postavenia:
      1. navrhovateľ nebol (ani jeho štatutárny orgán, ani člen štatutárneho orgánu, ani člen dozorného orgánu, ani prokurista) právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
      2. navrhovateľ nemá evidované nedoplatky na poistnom na sociálne poistenie a zdravotné poisťovne neevidujú voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
      3. navrhovateľ nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
      4. navrhovateľovi nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
      5. navrhovateľ je oprávnený dodávať tovar, uskutočňovať stavebné práce alebo poskytovať službu,
      6. navrhovateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Podmienku účasti podľa bodu 4.1.5 vyhlasovateľ overí z verejne dostupných registrov (obchodný register, živnostenský register, a iné verejne dostupné registre).

Vyhlasovateľ požaduje od navrhovateľov v prípade akýchkoľvek zmien vykonaných v zápise/ registri, ktoré ešte neboli zverejnené a teda nie sú verejne dostupné,aby o tejto skutočnosti/ zmene informovali vyhlasovateľa vo svojej ponuke.

Podmienky uvedené v bodoch 4.1.1 až 4.1.6 navrhovateľ preukáže predložením **Čestného vyhlásenia** **o splnení podmienok účasti týkajúcich sa osobného postavenia**, ktoré je uvedené v Prílohe č. 3 týchto súťažných podmienok. Ak ponuku predkladá skupina navrhovateľov, splnenie podmienok osobného postavenia preukazuje každý člen skupiny samostatne.

Všetky podmienky uvedené v bodoch 4.1.1 až 4.1.6 môže navrhovateľ preukázať zaslaním informácie o platnom zápise do zoznamu hospodárskych subjektov vedených Úradom pre verejné obstarávanie.

* 1. Navrhovateľ súhlasí so všetkými podmienkami súťaže predložením oskenovaného **Čestného vyhlásenia** podpísaného oprávnenou osobou uchádzača, ktoré je uvedené v Prílohe č. 3 týchto súťažných podmienok.
  2. Navrhovateľ vyhlási že disponuje výslovným/i, bezvýhradným/i, slobodným/i a písomným/i súhlasom/mi so spracúvaním osobných údajov dotknutej osoby/dotknutých osôb (vrátane interných zamestnancov/ subdodávateľov, ktorých doklady navrhovateľ preukazuje,...). **Čestné vyhlásenie** musí byť podpísané oprávnenou osobou navrhovateľa, ktoré je uvedené v Prílohe č. 3 týchto súťažných podmienok. V prípade, že navrhovateľ nepredloží čestné vyhlásenie, vyhlasovateľ požaduje, aby navrhovateľ osobné údaje začiernil.
  3. Navrhovateľ na preukázanie ekonomickej a finančnej spôsobilosti predloží prehľad o celkovom obrate za posledné 3 hospodárske roky, za ktoré sú dostupné v závislosti od vzniku alebo začatia prevádzkovania činnosti. Navrhovateľ predloží čestné vyhlásenie podpísané osobou oprávnenou konať v mene uchádzača, v ktorom uvedie celkový obrat za posledné tri hospodárske roky za ktoré sú dostupné v závislosti od vzniku alebo začatia prevádzkovania činnosti. Navrhovateľ zároveň predloží z účtovnej závierky kópiu výkazov ziskov a strát, ak navrhovateľ je osoba, ktorá vedie podvojné účtovníctvo alebo kópiu výkazov príjmov a výdavkov, ak navrhovateľ je osoba, ktorá vedie jednoduché účtovníctvo za posledné tri hospodárske roky, za ktoré sú dostupné v závislosti od vzniku alebo začiatku prevádzkovania činnosti. Minimálny celkový obrat za posledné tri hospodárske roky, za ktoré sú dostupné v závislosti od vzniku alebo začiatku prevádzkovania činnosti (kumulatívne) musí byť 5 000 000,00 Eur.
  4. Navrhovateľ na preukázanie technickej alebo odbornej spôsobilosti predloží zoznam realizovaných **zákaziek rovnakých alebo podobných predmetu súťaže** (tzn. inžinierske stavby) za posledných  
     5 rokov od vyhlásenia súťaže (s uvedením konkrétnej zákazky, jej stručným opisom, rozlohou diela v m2 ako aj s uvedením doby jej realizácie) **kumulatívne o výmere min. 15 000 m2.** Za zákazky rovnakého alebo podobného charakteru sa považujú stavebné práce súvisiace so spevnenými plochami, komunikácie.

Okrem referencií navrhovateľa, vyhlasovateľ umožňuje predložiť aj referencie **inej osoby**, ktorej odborné kapacity bude navrhovateľ využívať počas celej doby plnenia predmetu Zmluvy.

* 1. Navrhovateľ na preukázanie technickej alebo odbornej spôsobilosti predloží:

i. **certifikát systému manažérstva kvality** v oblasti súvisiacej s predmetom tejto súťaže vydaný nezávislou inštitúciou, ktorým preukáže splnenie požiadaviek technických noriem podľa požiadaviek **normy ISO 9001** alebo vyššie na systém manažérstva kvality. Vyhlasovateľ uzná ako rovnocenný certifikát systému manažérstva kvality vydaný príslušným orgánom členského štátu. Ak navrhovateľ objektívne nemal možnosť získať príslušný certifikát v určených lehotách, vyhlasovateľ prijme aj iné dôkazy o rovnocenných opatreniach na zabezpečenie systému manažérstva kvality predložené navrhovateľom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality,

ii. **certifikát systému environmentálneho manažérstva** v oblasti súvisiacej s predmetom tejto súťaže, vydaný nezávislou inštitúciou, ktorým preukáže splnenie požiadaviek noriem na systém environmentálneho manažérstva podľa **normy ISO 14001** alebo vyššej. Vyhlasovateľ uzná ako rovnocenný certifikát systému environmentálneho manažérstva vydaný príslušným orgánom členského štátu. Ak navrhovateľ objektívne nemal možnosť získať príslušný certifikát v určených lehotách, vyhlasovateľ prijme aj iné dôkazy o opatreniach v oblasti environmentálneho manažérstva predložené navrhovateľom, ktorým preukáže, že ním navrhované opatrenia sú rovnocenné opatreniam požadovaným v rámci príslušného systému environmentálneho manažérstva alebo príslušnej normy environmentálneho manažérstva,

iii. **certifikát systému manažérstva bezpečnosti a ochrany zdravia pri práci** v oblasti súvisiacej s predmetom tejto súťaže, vydaný nezávislou inštitúciou, ktorým preukáže splnenie požiadaviek na systém riadenia bezpečnosti podľa **normy ISO 45001** alebo vyššej. Vyhlasovateľ uzná ako rovnocenný certifikát systému manažérstva bezpečnosti a ochrany zdravia pri práci vydaný príslušným orgánom členského štátu. Ak navrhovateľ objektívne nemal možnosť získať príslušný certifikát v určených lehotách, vyhlasovateľ prijme aj iné dôkazy o opatreniach na zabezpečenie systému manažérstva bezpečnosti a ochrany zdravia pri práci predložené navrhovateľom, ktorými preukáže, že ním navrhované opatrenia na zabezpečenie systému bezpečnosti a ochrany zdravia pri práci sú v súlade s požadovanými slovenskými technickými normami na systém manažérstva bezpečnosti a ochrany zdravia pri práci,

iv. **certifikát EMAS** resp. doklad o registrácii v schéme EMAS, prípadne validované environmentálne vyhlásenie alebo iný rovnocenný dôkaz. Navrhovateľ musí uviesť opatrenia environmentálneho manažérstva, ktoré použije pri plnení zmluvy, pričom tieto opatrenia musia zabezpečovať úroveň ochrany životného prostredia zodpovedajúcu úrovni, ktorú zabezpečuje schéma Európskej únie pre environmentálne manažérstvo a audit (Nariadenie Európskeho parlamentu a Rady (ES) č. 1221/2009 z 25. novembra 2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS), ktorým sa zrušuje nariadenie (ES) č. 761/2001 a rozhodnutia Komisie 2001/681/ES a 2006/193/ES (Ú.v.EÚL342,22.12.2009) v platnom znení), resp. registrácia v tejto schéme. Splnenie tejto podmienky účasti možno preukázať registráciou v schéme EMAS, prípadne validovaným environmentálnym vyhlásením alebo inými rovnocennými dôkazmi, dôkazmi preukazujúcimi rovnocennosť opatrení navrhovaných navrhovateľom opatreniam požadovaným vyhlasovateľom.

Uvedenú podmienku účasti nebude spĺňať navrhovateľ, ktorý disponuje iba (výhradne) certifikátom podľa normy ISO 14001 a súčasne nepreukáže splnenie ostatných podmienok podľa predmetného nariadenia.

* 1. Navrhovateľ preukáže technickú a odbornú spôsobilosť o odbornej kvalifikácii osôb určených na plnenie predmetu zmluvy alebo riadiacich zamestnancov:

**Kľúčovým odborníkom 1 (KO1) – stavbyvedúci** (min. 1 osoba) za súčasného splnenia nasledovných podmienok:

* je potrebné preukázať, že kľúčový odborník je držiteľom autorizačného osvedčenia (doklad o odbornej spôsobilosti) podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov o vykonaní odbornej skúšky pre činnosť stavbyvedúceho so zameraním buď:

na **dopravné stavby**

alebo

na **inžinierske stavby**

* a v pozícii stavbyvedúceho preukázať **účasť na realizácii minimálne 1 projektu spevnených plôch alebo komunikácií alebo inžinierskych stavieb.**
  1. Navrhovateľ predloží oskenované **Čestné vyhlásenia podľa bodov 4.8.1** a/alebo **4.8.2 pre každý požadovaný dokument** v zmysle bodu 4.7 (s výnimkou dokumentov vystavených na spoločnosť navrhovateľa, resp. štatutára).

4.8.1 Ak navrhovateľ na preukázanie technickej alebo odbornej spôsobilosti podľa bodu 4.7 využíva **dokumenty interných zamestnancov,** navrhovateľ predloží Čestné vyhlásenie, že tieto osoby sú jeho zamestnancami a budú k dispozícii na plnenie predmetu Zmluvy v čase jej trvania. Vzor čestného vyhlásenia je uvedený v Prílohe č. 3 týchto súťažných podmienok.

4.8.2. Ak navrhovateľ na preukázanie technickej alebo odbornej spôsobilosti podľa bodu 4.7 využíva **dokumenty inej osoby, t.j. subdodávateľa,** ktorého technickú alebo odbornú spôsobilosť bude využívať bez ohľadu na ich právny vzťah,navrhovateľ predloží Čestné vyhlásenie, že iná osoba bude realizovať plnenie predmetu Zmluvy v čase jej trvania. Vzor čestného vyhlásenia je uvedený v Prílohe č. 3 týchto súťažných podmienok.

* 1. Obsah ponuky
  2. Ponuka predložená navrhovateľom bude obsahovať:
  + **doklady preukazujúce splnenie podmienok účasti navrhovateľa podľa bodu 4 týchto súťažných podmienok:** 
    - Čestné vyhlásenie o splnení podmienok účasti, týkajúcich sa osobného postavenia navrhovateľa, resp. predloží informáciu, že je zapísaný do zoznamu hospodárskych subjektov
    - Čestné vyhlásenie k podmienkam súťaže
    - Čestné vyhlásenie navrhovateľa ako prevádzkovateľa o udelení súhlasu dotknutými osobami so spracúvaním ich osobných údajov
    - Minimálny celkový obrat za posledné tri hospodárske roky, za ktoré sú dostupné v závislosti od vzniku alebo začiatku prevádzkovania činnosti (kumulatívne) 5 000 000,00 Eur
    - Zoznam realizovaných zákaziek rovnakých alebo podobných predmetu súťaže za posledných 5 rokov od vyhlásenia súťaže kumulatívne **o výmere min. 15 000 m2**
    - Certifikáty: ISO 9001, ISO 14001, ISO 45001, EMAS
    - Doklady na preukázanie technickej spôsobilosti alebo odbornej spôsobilosti v zmysle bodu 4.7 súťažných podmienok
    - Čestné vyhlásenie o využití odbornej kapacity inej osoby počas plnenia predmetu Zmluvy, resp. Čestné vyhlásenie o predložení dokumentov interných zamestnancov navrhovateľa
  + **vyplnený a oprávnenou osobou podpísaný Návrh na plnenie kritérií podľa Prílohy  
    č. 4 týchto súťažných podmienok,**
  + **vyplnený a oprávnenou osobou podpísaný Výkaz výmer podľa Prílohy č. 5 týchto súťažných podmienok vo formáte .pdf a zároveň vyplnený Výkaz výmer podľa Prílohy č. 5 týchto súťažných podmienok vo formáte .xlsx**
  1. Ak ponuku predkladá skupina navrhovateľov, ponuka bude obsahovať:
  + čestné vyhlásenie o vytvorení skupiny navrhovateľov,
  + plnomocenstvo, v ktorom navrhovateľ preukazuje splnomocnenie pre konanie v mene skupiny navrhovateľov.
  1. V prípade podpisu ponuky, alebo dokumentov oprávnenou osobou navrhovateľa s výnimkou štatutára, vyhlasovateľ požaduje listinu (splnomocnenie) preukazujúcu oprávnenie tejto osoby konať v mene navrhovateľa.
  2. Ponuka a ďalšie doklady a dokumenty pri výbere navrhovateľa sa predkladajú v štátnom jazyku (t. j. v slovenskom jazyku). Doklady, ktoré tvoria súčasť obsahu ponuky navrhovateľov so sídlom mimo územia Slovenskej republiky, musia byť predložené v pôvodnom jazyku a súčasne musia byť preložené do štátneho jazyka, t. j. do slovenského jazyka (neplatí pre navrhovateľov, ktorí majú sídlo v Českej republike. V takomto prípade doklady môžu byť predložené v pôvodnom, t. j. českom jazyku). Vzájomná komunikácia a dorozumievanie medzi vyhlasovateľom, záujemcami, resp. navrhovateľmi ohľadom vysvetľovania podmienok účasti v súťaži uvedených v týchto súťažných podmienkach alebo iných dokumentoch poskytnutých vyhlasovateľom v lehote na predkladanie ponúk sa bude uskutočňovať výlučne v štátnom (slovenskom) jazyku.
  3. V prípade zistenia rozdielov v obsahu dokumentov je rozhodujúci preklad v slovenskom jazyku.
  4. Vyhlasovateľ neumožňuje navrhovateľom predložiť variantné riešenia.
  5. Miesto, lehota a spôsob predkladania ponuky, lehota viazanosti ponuky
  6. Navrhovateľ doručí ponuku elektronicky na e-mailovú adresu: [bpek@p-m.sk](mailto:bpek@p-m.sk)
  7. Lehota na predkladanie ponúk je do **04.06 2025 do 12:00 hod.**
  8. Navrhovateľ je svojou ponukou viazaný do 31.10.2025
  9. Otváranie a preskúmanie ponúk
  10. Všetky ponuky predložené v lehote na predkladanie ponúk sa otvoria naraz, po uplynutí lehoty na predkladanie ponúk. Otváranie ponúk bude neverejné.
  11. Do procesu vyhodnocovania ponúk budú zaradené tie ponuky, ktoré:
      1. Obsahujú náležitosti uvedené v bode 5 týchto súťažných podmienok.
      2. Zodpovedajú požiadavkám a podmienkam uvedeným v týchto súťažných podmienkach.
  12. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto súťažných podmienkach a neobsahuje také skutočnosti, ktoré sú v rozpore so všeobecne záväznými právnymi predpismi. Ostatné ponuky navrhovateľov budú zo súťaže vylúčené.
  13. V prípade nejasností a potreby objasnenia ponúk, prípadne potreby ich doplnenia zo strany vyhlasovateľa, bude navrhovateľ elektronicky požiadaný o vysvetlenie, resp. doplnenie svojej ponuky v lehote určenej vyhlasovateľom.
  14. Ak navrhovateľ nepredloží vysvetlenie ponuky, resp. ju nedoplní v lehote určenej vyhlasovateľom, alebo predložené vysvetlenie nebude dostatočné, jeho ponuka bude zo súťaže vylúčená.
  15. Navrhovateľ zaslaním ponuky bezvýhradne akceptuje všetky podmienky súťaže.
  16. Navrhovateľ nemá právo si uplatniť u vyhlasovateľa akékoľvek náklady, ktoré mu vznikli v súvislosti so zrušením súťaže, zmenou podmienok súťaže alebo akýmkoľvek rozhodnutím vyhlasovateľa.
  17. Kritéria na vyhodnotenie ponúk
  18. Ponuky navrhovateľov, ktoré budú spĺňať stanovené podmienky a neboli zo súťaže vylúčené, budú vyhodnocované podľa kritéria na hodnotenie ponúk uvedeného v bode 8.2.
  19. Kritérium na hodnotenie ponúk je:

|  |  |
| --- | --- |
| **Kritérium** | **Váha** |
| Cena spolu za predmet zákazky v EUR s DPH | 100% |

* 1. Úspešný bude ten navrhovateľ, ktorý predloží najnižšiu cenu za predmet zákazky v EUR s DPH. Poradie ostatných navrhovateľov sa zostaví podľa výšky ponukovej ceny vzostupne od 2 po x, kde x je počet navrhovateľov.
  2. Navrhovateľ ponúkanú cenu uvedie do Návrhu na plnenie kritérií, ktorý je súčasťou týchto podmienok súťaže ako Príloha č. 4 týchto súťažných podmienok.
  3. Spôsob určenia ceny:
     + Navrhovanú cenu je potrebné uviesť v členení – cena spolu bez DPH, výška DPH v eurách a cena spolu s DPH.
     + Ak navrhovateľ nie je platcom DPH, na túto skutočnosť upozorní a uvedie konečnú celkovú cenu.
     + Cena musí byť stanovená v mene EUR, zaokrúhlená na 2 desatinné miesta.
     + Cena uvedená v ponuke navrhovateľa bude cenou konečnou.
  4. Výhradné práva vyhlasovateľa
  5. Vyhlasovateľ si vyhradzuje právo odmietnuť všetky predložené ponuky.
  6. Vyhlasovateľ si vyhradzuje právo zmeniť podmienky súťaže, pričom zmena podmienok súťaže bude uverejnená rovnakým spôsobom akým boli podmienky súťaže vyhlásené.
  7. Vyhlasovateľ si vyhradzuje právo predĺžiť lehotu na predkladanie návrhov.
  8. Vyhlasovateľ si vyhradzuje právo súťaž zrušiť a to aj bez uvedenia dôvodu.
  9. Vyhlasovateľ si vyhradzuje právo neuzavrieť zmluvu so žiadnym z navrhovateľov.
  10. Uzavretie zmluvy
  11. O postupe uzavretia zmluvného vzťahu bude navrhovateľ informovaný vyhlasovateľom v lehote viazanosti ponúk.
  12. Pred podpisom zmluvy Vyhlasovateľ požaduje, aby bol navrhovateľ zapísaný v registri partnerov verejného sektora v súlade so zákonom č. 315/2016 Z.z. o registri partnerov verejného sektora a o zmene a doplnení niektorých zákonov (ďalej ako „zákon o registri partnerov verejného sektora“), pokiaľ sa na navrhovateľa vzťahuje povinnosť zápisu v registri partnerov verejného sektora.
  13. Povinnosť zápisu v registri partnerov verejného sektora sa na navrhovateľa vzťahuje v prípade naplnenia definičných znakov partnera verejného sektora podľa § 2 ods. 1 písm. a) zákona o registri partnerov verejného sektora.
  14. Partnerom verejného sektora podľa zákona o registri partnerov verejného sektora nie je ten, komu má byť jednorazovo poskytnuté plnenie zo zmluvy, ktorého hodnota neprevyšuje hodnotu 100 000,00 EUR. Partnerom verejného sektora podľa odseku 1 písm. a) zákona o registri partnerov verejného sektora nie je ten, komu majú byť poskytnuté viaceré čiastkové alebo opakujúce sa plnenia zo zmluvy, ktorého hodnota úhrnne neprevyšuje 250 000,00 EUR.
  15. Oznámenie o výsledku súťaže / Zrušenie súťaže
  16. Vyhlasovateľ zašle oznámenie o výsledku súťaže navrhovateľom, ktorí predložili ponuky v lehote na predkladanie ponúk v lehote viazanosti ponúk.
  17. V prípade zrušenia súťaže, bude Informácia o zrušení poskytnutá / zverejnená rovnakým spôsobom ako bola súťaž vyhlásená. V súlade s bodom 9.4, vyhlasovateľ môže súťaž zrušiť aj bez uvedenia dôvodu.
  18. Dôvernosť a ochrana osobných údajov
  19. Vyhlasovateľ počas priebehu tejto obchodnej verejnej súťaže nebude poskytovať alebo zverejňovať informácie o obsahu ponúk ani navrhovateľom, ani žiadnym iným tretím osobám až do vyhodnotenia ponúk.
  20. Informácie, ktoré navrhovateľ v ponuke označí za dôverné, nebudú zverejnené alebo inak použité bez predchádzajúceho súhlasu navrhovateľa.
  21. Vyhlasovateľ sa zaväzuje, že osobné údaje poskytnuté navrhovateľom budú spracovávané a chránené podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a podľa zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení.

1. prílohy

Príloha 1 Opis predmetu súťaže

1. **Názov predmetu súťaže**

Multifunkčná plocha, Paddock B – stojisko s kompletnou infraštruktúrou a výbavou spĺňajúce najvyššie štandardy a požiadavky pre organizáciu medzinárodných motoristických podujatí***.***

1. **Základné údaje opis predmetu**

Cieľ projektu:

Cieľom projektu je dobudovanie obslužnej infraštruktúry prostredníctvom rekonštrukcie a revitalizácie jestvujúcej plochy, ktorá spadá pod „Výcvikové zariadenia pre vodičov Orechová Potôň - SO 07 Spevnené plochy – parkoviská“. Plocha, ktorá je predmetom rekonštrukcie a revitalizácie, je súčasťou profesionálneho a univerzálneho motoristického areálu, ktorého dominantou je pretekárska dráha disponujúca homologáciou Medzinárodnej automobilovej federácie (FIA) II. stupňa, ako aj Medzinárodnej motocyklovej federácie (FIM). Toto univerzálne a profesionálne motoristické zariadenie je pilotné a zatiaľ jediné svojho druhu na území Slovenskej republiky.

Rekonštrukciou a revitalizáciou vyššie uvedenej plochy sa dobuduje obslužná infraštruktúra, čím sa získa nový rozvojový multifunkčný priestor a dosiahne sa splnenie technických požiadaviek pre organizáciu špičkových medzinárodných automobilových a motocyklových pretekov na najvyššej úrovni, vrátane seriálov WorldSBK a FIA TCR World Tour.

Konkrétne dôjde k rozšíreniu infraštruktúrneho zázemia pre pretekárske tímy celkovo o 21.000 m2 odstavných plôch, pričom na tejto ploche sa značne zníži prašnosť, vyrieši sa regulácia vsakovania dažďových vôd a zvýši sa bezpečnostné zabezpečenie areálu.

Stav stavebného/ územného konania

Stavenisko pre výstavbu navrhovanej stavby je navrhnuté na parcelách číslo 715/16 a 715/26 v katastrálnom území obce Orechová Potôň.

Z hľadiska urbanistického riešenia a začlenenia stavby v území je stavba navrhnutá v súlade s platným ÚPN SÚ obce Orechová Potôň a náväznými zmenami na plochách vyčlenených pre parkovanie. Objekt slúži ako odstavná plocha.

Záujmové územie sa nachádza mimo intravilánu obce Orechová Potôň. Ide o rovinatý terén Žitného ostrova. Okolité plochy sú orné pôdy a polia. využívané pre poľnohospodárstvo. Rekonštruovaná a revitalizovaná plocha svojim materiálovým a plošným prevedením priamo dopĺňa charakter profesionálneho a univerzálneho motoristického areálu a rozvíja jeho ďalšie funkčné využitia.

Číslo stavebného konania: 1046/2024, obec Orechová Potôň.

Opis existujúcej situácie:

Ide o využitie voľných vonkajších plôch profesionálneho a univerzálneho motoristického areálu „Slovakia Ring“. Toto univerzálne a profesionálne motoristické zariadenie je pilotné a zatiaľ jediné svojho druhu na území Slovenskej republiky.

Územie, ktorého súčasťou sú záujmové vonkajšie plochy, sa nachádza mimo intravilánu obce Orechová Potôň. Ide o rovinatý terén Žitného ostrova. Okolité plochy sú orné pôdy a polia využívané pre poľnohospodárstvo.. Postupným rozvojom motoristického areálu o rôzne aktivity (motokárová dráha a pod.) bolo nevyhnutné zrekonštruovať a revitalizovať určité jestvujúce objekty a plochy pre zlepšenie kvality služieb pre zákazníka.

Predpokladaná situácia v budúcnosti:

Rekonštrukciou a revitalizáciou záujmovej vonkajšej plochy sa dobuduje obslužná infraštruktúra, čím sa získa nový rozvojový multifunkčný priestor (Paddock B) a dosiahne sa splnenie technických požiadaviek areálu pre organizáciu špičkových medzinárodných automobilových a motocyklových pretekov na najvyššej úrovni, vrátane seriálov WorldSBK a FIA TCR World Tour.

Konkrétne dôjde k rozšíreniu infraštruktúrneho zázemia pre pretekárske tímy celkovo o 21.000 m2 odstavných plôch, pričom na tejto ploche sa značne zníži prašnosť, vyrieši sa regulácia vsakovania dažďových vôd a zvýši sa bezpečnostné zabezpečenie areálu.

Jestvujúca spevnená plocha (štrkodrva) bude v plnej miere odstránená. Z dôvodu stabilizácie podložia budú i ďalšie vrstvy podložia odstránené a nahradené únosným podložím pre vybudovanie finálnej povrchovej úpravy. Finálna povrchová úprava plochy bude riešená cestným betónom.

Plocha bude prespádovaná do líniových žľabov a následne odvádzaná do odlučovača ropných látok. Odtiaľto budú vyčistené vody odvádzané do vsakovacieho systému pod touto plochou.

Plocha bude napojená na jestvujúce komunikácie v 4 bodoch, z toho 3 pre vozidlá a 1 pre chodcov.

Zabezpečenie bezpečnosti na ploche bude riešené osvetlením plochy z vysokých stožiarov, osadením kamerového systému a úpravou jestvujúceho oplotenia.

V rámci riešeného územia pribudnú rozvody a koncové zariadenia pre elektro NN a SLP.

Napojenie zrekonštruovanej plochy bude z juhovýchodnej strany na jestvujúcu miestnu komunikáciu, zo severovýchodnej strany na jestvujúci areál Výcvikového centra. Prístup do riešenej plochy bude pre vozidlá do nosnosti 40 ton, pre vozidlá do dĺžky 20 metrov (ťahač s návesom).

Dobudovanie infraštruktúry prostredníctvom výstavby a prevádzky nemá nepriaznivý vplyv na životné prostredie. Nie je zdrojom nečistôt ovzdušia, vody, pôdy ani ohrozenia živočíchov. Z hľadiska požiarnej a civilnej ochrany výstavba a prevádzka, pri dodržaní platných noriem, predpisov a zákonov nepredstavuje žiadne nebezpečie. Nebezpečné odpady pri výstavbe nevzniknú.

Zemné práce na spevnenej ploche neovplyvnia režim podzemných vôd. Dodržanie kvality podzemných vôd bude počas výstavby zabezpečené dodržaním disciplíny stavebných prác a dobrého technického stavu mechanizmov.

Počas výstavby bude zo strany dodávateľa stavby udržiavaná čistota používaných verejných prístupových komunikácií, nakoľko zemné práce a pohyb stavebných mechanizmov po komunikáciách spravidla spôsobujú výrazné problémy životnému prostrediu dotknutého územia.

V objekte nebudú žiadne zdroje hluku, ktoré by bolo potrebné zaistiť voči šíreniu a prenosu cez konštrukcie stavenými úpravami.

Rekonštruovaná záujmová vonkajšia plocha svojim materiálovým a plošným prevedením priamo doplní charakter profesionálneho a univerzálneho motoristického areálu „Slovakia Ring“ a poskytne významný rozvojový stimul pre jeho ďalšie funkčné využitia.

Plánovaný harmonogram realizácie:

**Fáza realizácie projektu:**

* realizácia projektu podľa časového harmonogramu stavby;
* monitoring realizácie projektu podľa plánu monitoringu;
* návrh korekcií;
* realizácia kontrolných dní realizácie stavby;
* dozorovanie stavby;
* tvorba fotodokumentácie postupnej realizácie stavby v rámci projektu;
* plnenie a kontrola povinností vyplývajúcich zo zmluvy o poskytnutí príspevku;
* spracovávanie správ o priebehu realizácie projektu;
* účtovanie projektu podľa stanovených pravidiel.

**Fáza užívania projektu:**

* spracovanie záverečnej správy o realizácii projektu;
* finančné zhodnotenie a zúčtovanie projektu;
* uskutočnenie kolaudačného konania a získanie právoplatného kolaudačného rozhodnutia;
* odovzdanie stavby do užívania.

Predpokladaná dĺžka realizácie zákazky je 240 dní odo dňa odovzdania a prevzatia staveniska.

**Prílohy tvoriace súčasť Opisu predmetu súťaže si môžu uchádzači stiahnuť z nasledujúceho odkazu:**

[**https://slovakiaring.sk/sk/verejna-sutaz**](https://slovakiaring.sk/sk/verejna-sutaz)

**Po kliknutí na tento odkaz budete presmerovaný na príslušnú stránku.**

1. **Ďalšie požiadavky vyhlasovateľa**

Vyhlasovateľ neodporúča navrhovateľom uvádzať do jednotlivých položiek výkazu výmer nulové hodnoty. V prípade, ak navrhovateľ do jednotlivých položiek výkazu výmer uvedie nulovú hodnotu položky/položiek musí zároveň v rámci svojho návrhu v samostatnom dokumente uviesť do ktorej položky výkazu výmer a v akej výške danú nulovú hodnotu položky/položiek zahrnul.

V prípade, ak navrhovateľ do niektorej z položiek výkazu výmer uvedie nulovú hodnotu položky/položiek a zároveň daná položka/položky nie je/sú zahrnutá/é v inej položke výkazu výmer, navrhovateľ v samostatnom dokumente uvedie zdôvodnenie nulovej hodnoty položky/položiek.

V prípade rozdielov zistených medzi vyhlasovateľom poskytnutou projektovou dokumentáciou a výkazmi výmer rozhodujúce sú informácie/údaje uvedené vo výkazoch výmer.

V prípade, ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, vyhlasovateľ pripúšťa ponúknuť ekvivalentný výrobok (ďalej len „ekvivalent“), pri dodržaní týchto podmienok:

a) ponúkaný ekvivalent musí mať rovnaké alebo lepšie technické a úžitkové parametre,

b) navrhovateľ musí v ponuke predložiť „Zoznam ponúkaných ekvivalentných položiek“, v ktorej uvedie čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenie a technické parametre ponúkaného ekvivalentu v takom rozsahu, aby vyhlasovateľ vedel pri hodnotení ponuky posúdiť, či ponúkaný výrobok, je alebo nie je ekvivalentom k tomu, ktorý bol požadovaný podľa súťažných podmienok.

Príloha 2 NÁVRH Zmluvy o dielo

*SAMOSTATNÁ PRÍLOHA S NÁZVOM „Príloha č. 2 Paddock B\_Zmluva o dielo.doc“*

[**https://slovakiaring.sk/sk/verejna-sutaz**](https://slovakiaring.sk/sk/verejna-sutaz)

Príloha 3 Čestné vyhlásenia

*Obchodné meno navrhovateľa: Vyplní navrhovateľ*

*sídlo/miesto podnikania: Vyplní navrhovateľ*

*IČO: Vyplní navrhovateľ*

**Čestné vyhlásenie**

**k podmienkam súťaže**

1. Vyhlasujeme, že **súhlasíme** s podmienkami súťaže na predmet súťaže **„Multifunkčná plocha, Paddock B – stojisko s kompletnou infraštruktúrou a výbavou spĺňajúce najvyššie štandardy a požiadavky pre organizáciu medzinárodných motoristických podujatí“**, ktoré určil vyhlasovateľ v podmienkach súťaže.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že predkladáme iba jednu ponuku a súčasne nie sme členom skupiny navrhovateľov, ktorá predkladá ponuku ani nebudeme vystupovať ako subdodávateľ iného navrhovateľa, ktorý predkladá ponuku.

V......................... dňa...............

................................................

meno a priezvisko, funkcia

podpis[[1]](#footnote-1)1

*Obchodné meno navrhovateľa: Vyplní navrhovateľ*

*sídlo/miesto podnikania: Vyplní navrhovateľ*

*IČO: Vyplní navrhovateľ*

**Čestné vyhlásenie o splnení podmienok účasti, týkajúcich sa osobného postavenia navrhovateľa**

Navrhovateľ vyhlasuje, že:

* nebol (ani jeho štatutárny orgán, ani člen štatutárneho orgánu, ani člen dozorného orgánu, ani prokurista) právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
* nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
* nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
* nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* navrhovateľ je oprávnený dodávať tovar, uskutočňovať stavebné práce alebo poskytovať službu,
* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,

Navrhovateľ ďalej vyhlasuje, že všetky skutočnosti uvedené v tomto vyhlásení sú pravdivé a úplné. Navrhovateľ si je vedomý právnych následkov uvedenia nepravdivých alebo neúplných skutočností, uvedených v tomto vyhlásení, podľa podmienok súťaže (vylúčenie zo súťaže, prepadnutie zábezpeky), vrátane zodpovednosti za škodu spôsobenú vyhlasovateľovi podľa všeobecne záväzných právnych predpisov platných v Slovenskej republike.

V......................... dňa...............

..............................................

meno a priezvisko, funkcia

podpis[[2]](#footnote-2)1

*Obchodné meno navrhovateľa: Vyplní navrhovateľ*

*sídlo/miesto podnikania: Vyplní navrhovateľ*

*IČO: Vyplní navrhovateľ*

**Čestné vyhlásenie**

k podávaniu návrhov na uzatvorenie zmluvy do obchodnej verejnej súťaže v zmysle § 281 až § 288 Zákona č. 513/1991 Z. Z. Obchodný zákonník na predmet súťaže pod názvom **„Multifunkčná plocha, Paddock B – stojisko s kompletnou infraštruktúrou a výbavou spĺňajúce najvyššie štandardy a požiadavky pre organizáciu medzinárodných motoristických podujatí“**

**Čestne vyhlasujem**, že v súvislosti s uvedeným postupom zadávania súťaže:

* nemám uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu podľa § 32 ods. 1 písm. f) zákona o verejnom obstarávaní,
* som nevyvíjal a nebudem vyvíjať voči žiadnej osobe na strane vyhlasovateľa, ktorá je alebo by mohla byť zainteresovaná v zmysle ustanovení § 23 ods. 3 zákona o verejnom obstarávaní („zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v súťaži,
* som neposkytol a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto súťaže,
* budem bezodkladne informovať vyhlasovateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu obchodnej verejnej súťaže,
* poskytnem vyhlasovateľovi v postupe tejto súťaže presné, pravdivé a úplné informácie,
* bezvýhradne súhlasím s podmienkami obchodnej verejnej súťaže, ktoré sú určené vo výzve a v iných dokumentoch poskytnutých vyhlasovateľom v lehote na predkladanie ponúk,
* súhlasím so zmluvnými podmienkami súťaže uvedenými v návrhu Zmluvy o dielo uvedenej v Prílohe č. súťažných podmienok.

|  |  |
| --- | --- |
| V......................... dňa............... | ................................................  meno a priezvisko, funkcia podpis |

*Obchodné meno navrhovateľa: Vyplní navrhovateľ*

*sídlo/miesto podnikania: Vyplní navrhovateľ*

*IČO: Vyplní navrhovateľ*

**Súhlas so spracúvaním osobných údajov**

**udelený v zmysle čl. 7 nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a voľnom pohybe takýchto údajov (ďalej len ,,*Nariadenie*“) a v zmysle § 13 ods.1 písm. a) zákona č. 18/2018 Z.z. o ochrane osobných údajov a o zmene a doplnení niektorých zákonov v platnom znení (ďalej len ,,*zákon č. 18/2018 Z.z*.“)**

Podpísaná/ podpísaný..........................(*meno, priezvisko dotknutej osoby*) (ďalej len ,,*dotknutá osoba*“) udeľujem týmto vyhlasovateľovi: **Výcvikové zariadenia pre vodičov, s.r.o.** Vajanského nábrežie 5, Bratislava, (ďalej len *„,vyhlasovateľ*“)

**výslovný, bezvýhradný a slobodný súhlas**

1. so spracúvaním osobných údajov, ktoré sú uvedené v dokumentoch/dokladoch, ktoré tvoria obsah ponuky a ktoré boli predložené zo strany navrhovateľa ....................... (*obchodné meno, sídlo, IČO navrhovateľa*) (ďalej len ,,*navrhovateľ*“) vyhlasovateľovi na predmet súťaže pod názvom: **„Multifunkčná plocha, Paddock B – stojisko s kompletnou infraštruktúrou a výbavou spĺňajúce najvyššie štandardy a požiadavky pre organizáciu medzinárodných motoristických podujatí“** za účelom vyhodnotenia predloženej ponuky vyhlasovateľom, a to po dobu trvania účelu ich spracúvania. Vyhlasovateľ bude uchovávať dokumenty/doklady, ktoré boli predložené navrhovateľom v obchodnej verejnej súťaži po dobu 5 rokov odo dňa odoslania oznámenia o výsledku obchodnej verejnej súťaže.

*Vyplní navrhovateľ*

V......................... dňa...............

................................................

meno a priezvisko, funkcia

podpis[[3]](#footnote-3)

*Obchodné meno navrhovateľa: Vyplní navrhovateľ*

*sídlo/miesto podnikania: Vyplní navrhovateľ*

*IČO: Vyplní navrhovateľ*

**Čestné vyhlásenie o vytvorení skupiny navrhovateľov\***

1. Podpísaní zástupcovia navrhovateľov uvedených v tomto vyhlásení týmto vyhlasujeme, že za účelom predloženia ponuky v súťaži **„Multifunkčná plocha, Paddock B – stojisko s kompletnou infraštruktúrou a výbavou spĺňajúce najvyššie štandardy a požiadavky pre organizáciu medzinárodných motoristických podujatí“** sme vytvorili **skupinu navrhovateľov** a predkladáme **spoločnú ponuku.** Skupina pozostáva z nasledovných samostatných právnych subjektov:

*Vyplní navrhovateľ*

*Vyplní navrhovateľ*

*Vyplní navrhovateľ*

1. V prípade, že naša spoločná ponuka bude úspešná a bude vyhlasovateľom prijatá, súhlasíme, aby Zmluva bola uzatvorená medzi vyhlasovateľom a splnomocneným zástupcom skupiny navrhovateľom, ktorým je ............................
2. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení podľa Podmienok súťaže (vylúčenie zo súťaže), vrátane zodpovednosti za škodu spôsobenú vyhlasovateľovi podľa všeobecne záväzných právnych predpisov platných v Slovenskej republike.

*Vyplní navrhovateľ*

V......................... dňa...............

|  |  |
| --- | --- |
| *Obchodné meno*  *Sídlo/miesto podnikania*  IČO: | ................................................  meno a priezvisko, funkcia  podpis[[4]](#footnote-4)1 |
| *Obchodné meno*  *Sídlo/miesto podnikania*  *IČO:* | ................................................  meno a priezvisko, funkcia  podpis |

*Obchodné meno: Vyplní navrhovateľ*

*sídlo/miesto podnikania: Vyplní navrhovateľ*

*IČO: Vyplní navrhovateľ*

**Čestné vyhlásenie**

**o využití odbornej kapacity inej osoby (subdodávateľa) počas plnenia predmetu Zmluvy**

Navrhovateľ vyhlasuje, že ..........................................[[5]](#footnote-5),

ktorého/ ktorých dokumenty predkladá na preukázanie technickej alebo odbornej spôsobilosti v zmysle bodu 4.7 bude/ budú k dispozícii na plnenie predmetu Zmluvy počas celej doby jej trvania.

Možnosť zmeny subdodávateľa tým nie je dotknutá. V prípade, ak dôjde k zmene tejto osoby, navrhovateľ bezodkladne predloží vyhlasovateľovi platné doklady/ oprávnenia/ osvedčenia/ resp. preukazy tej osoby, ktorá nahradila subdodávateľa navrhovateľa.

V......................... dňa...............

................................................

meno a priezvisko, funkcia

podpis[[6]](#footnote-6)2

*Obchodné meno: Vyplní navrhovateľ*

*sídlo/miesto podnikania: Vyplní navrhovateľ*

*IČO: Vyplní navrhovateľ*

**Čestné vyhlásenie**

**o predložení dokumentov interných zamestnancov navrhovateľa**

Navrhovateľ vyhlasuje, že ..........................................[[7]](#footnote-7),

ktorého/ ktorých dokumenty predkladá na preukázanie technickej alebo odbornej spôsobilosti v zmysle bodu 4.7 je/ sú internými zamestnancami navrhovateľa a bude/ budú k dispozícii na plnenie predmetu Zmluvy počas celej doby jej trvania.

Možnosť zmeny interného zamestnanca tým nie je dotknutá. V prípade, ak dôjde k zmene tejto osoby, navrhovateľ bezodkladne predloží vyhlasovateľovi platné doklady/ oprávnenia/ osvedčenia/ resp. preukazy tej osoby, ktorá nahradila interného zamestnanca navrhovateľa.

V......................... dňa...............

................................................

meno a priezvisko, funkcia

podpis[[8]](#footnote-8)2

Príloha 4 Návrh na plnenie kritérií

**Návrh na plnenie kritérií**

**„Multifunkčná plocha, Paddock B – stojisko s kompletnou infraštruktúrou a výbavou spĺňajúce najvyššie štandardy a požiadavky pre organizáciu medzinárodných motoristických podujatí“**

*Vyplní navrhovateľ*

|  |  |
| --- | --- |
| Obchodné meno navrhovateľa: | Kontaktná osoba navrhovateľa: |
| Sídlo a miesto podnikania: | Meno:  Tel. č.: |
| IČO: | e-mail: |
| IČ DPH: |  |
| IBAN: |  |
| Platca DPH:  ÁNO – NIE *(nehodiace sa preškrtnúť)* |  |

*Vyplní navrhovateľ v súlade s Prílohou č. 5 Výkaz výmer pre nacenenie*

|  |  |
| --- | --- |
| Cena spolu za predmet zákazky v EUR bez DPH\* |  |
| DPH |  |
| **Cena spolu za predmet zákazky v EUR s DPH** |  |

*Vyplní navrhovateľ*

*V ................................. dňa ................................*

***.........................................................................***

meno a priezvisko, funkcia

podpis[[9]](#footnote-9)1

\* Do ceny uvádzajte všetky náklady súvisiace s realizáciou predmetu zákazky.

Ak navrhovateľ nie je platcom DPH, na túto skutočnosť upozorní a uvedie konečnú celkovú cenu.

Vyhlasovateľ si vyhradzuje právo zmeniť podmienky tejto súťaže alebo súťaž zrušiť.

Vyhlasovateľ si vyhradzuje právo odmietnuť všetky predložené ponuky a neprijať ponuku žiadneho navrhovateľa.

Navrhovateľ zaslaním ponuky súhlasí so všetkými podmienkami vyhlasovateľa uvedenými v tomto návrhu na plnenie kritérií.

Príloha 5 výkaz výmer pre nacenenie

**Výkaz výmer pre nacenenie**

*SAMOSTATNÁ PRÍLOHA S NÁZVOM „Výkaz výmer pre nacenenie.xlsx“*

[**https://slovakiaring.sk/sk/verejna-sutaz**](https://slovakiaring.sk/sk/verejna-sutaz)

1. 1 Čestné vyhlásenie musí byť podpísané oprávnenou osobou navrhovateľa, t.j. jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch. [↑](#footnote-ref-1)
2. 1 Čestné vyhlásenie musí byť podpísané oprávnenou osobou navrhovateľa, t.j. jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch. [↑](#footnote-ref-2)
3. Čestné vyhlásenie musí byť podpísané oprávnenou osobou navrhovateľa, t.j. jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch. [↑](#footnote-ref-3)
4. 1 Čestné vyhlásenie musí byť podpísané oprávnenou osobou navrhovateľa, t.j. jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch

   \*Ak nevytvárate skupinu navrhovateľov, tento doklad nepredkladáte. [↑](#footnote-ref-4)
5. **Subdodávateľ navrhovateľa**: meno fyzickej osoby, fyzických osôb, alebo právnickej osoby [↑](#footnote-ref-5)
6. 2 Čestné vyhlásenie musí byť podpísané oprávnenou osobou navrhovateľa, t.j. jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch. [↑](#footnote-ref-6)
7. **Zamestnanec navrhovateľa**: meno fyzickej osoby, fyzických osôb, [↑](#footnote-ref-7)
8. 2 Čestné vyhlásenie musí byť podpísané navrhovateľom, jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch. [↑](#footnote-ref-8)
9. 1 Návrh na plnenie kritérií musí byť podpísaný oprávnenou osobou navrhovateľa, t.j. jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch [↑](#footnote-ref-9)